**ОШ ''ВУК КАРАЏИЋ''**

**19220 ДОЊИ МИЛАНОВАЦ**

**СТЕВАНА МОКРАЊЦА, 14**

**ТЕЛЕФОН: 030/ 591-242; е-маил: osvukkaradzicdmil@mts.rs**

**УПИС ПРВАКА У ШКОЛСКУ 2021/2022. ГОДИНУ – КАД ПОЧИЊЕ И ШТА ЈЕ СВЕ ПОТРЕБНО**

 Епидемиолошка ситуација корона вируса ове године неће померити упис деце у првом разреду, и он ће за школску 2021/2022. годину почети у предвиђеном року од 1. априла.

 Родитељи би требало већ да закажу прегледе у домовима здравља, који су потребни за добијање лекарског уверења.

 Апликација на Порталу еУпрва, родитељима ће бити доступна од 22. марта до 28. маја 2021. године.

**Која деца се ове године уписују у првом разреду?**

- У првом разреду уписује се свако дете које до почетка школске године има најмање шест и по, а највише седам и po година. У школској 2021/22. години, упис у први разред обавезан је за сву децу рођену од 1. марта 2014. до 28. фебруара 2015. године.

- Изузетно, детету може да се одложи упис у први разред за годину дана, у складу са законом. Дете које има од шест до шест и по години уписује се у први разред након провере спремности за полазак у школи.

**Како се родитељи пријављују у коју школу желе да им**

**дете буде уписано?**

- Родитељу или другом законском заступнику деце која су стасала за упис у први разреду основне школе омогућено је искажу интересовање за упис детета у одређеној школи и то личним одласком у школи или електронским путем дефинишу датум уписа и тестирања детета. Од школске 2020/2021. године родитељима је омогућено да електронским путем дефинишу датум уписа и тестирање детета у одређеној основној школи на територији Србије преко Портала еУправа.

- Захваљујући електронској услузи еУпис родитељи не доносе документацију у школи, већ се она прибавља по службеној дужности електронским путем. Преко апликације еУпис извршиће се повлачењем података о ученику (извод из матичне књиге рођених, евиденције пребивалишта и доказ о обављеном лекарском прегледу) и упис. Након уписа детета у школи, истог дана, психолог, односно педагошка школа вршиће испитивање (тестирање) детета. Школе, односно родитељи ће бити обавештени када ће наведена услуга бити доступна у школи.

**Шта ако се жели школа на другој територији?**

Школа се бира на територији где дете живи. Међутим, ако неко жели дете да упише у установу којој територијално не припада, онда је захтев тој школи требало да се поднесе до 1. фебруара.

- Ако неко жели да упише дете у школи којој територијално дете не припада, онда може да изабере школу, подношењем захтева тој изабраној школи али најкасније до 1. фебруара текуће календарске године у којој се врши упис. Школа је дужна да обавести родитеље, односно другог законског заступника о одлуци по њиховом захтеву за упис детета ван подручја школе до 30. априла текуће календарске године у којој се врши упис.

**Прегледи и тестирања**

- Испитивање детета врши психолог, односно педагог школе на матерњем језику детета, применом стандардних поступака и инструмената, препоручених од надлежног завода, односно овлашћене стручне организације. Садржај документације о здравственом прегледу деце уређено је прописима који су у надлежности Министарства здравља.

**Документа за упис у основну школу**

- Извод из матичне књиге рођених,

- Уверење о похађању предшколског програма,

- Доказ о лекарском прегледу детета,

- Доказ о пребивалишту родитеља.

**Систематски преглед**

 Систематски преглед је обавезан за свако дете које се уписује у први разред. Он се обавља код педијатра, који на основу прегледа других специјалиста одређује процену здравственог стања детета, и на основу тога издаје потврду која се прилаже приликом уписа детета у основној школи. Систематски преглед деце пред упис у основну школу састоји се од прегледа оториноларинголога, офталмолога, лекара физијатра, логопеда, стоматолога, лабораторијске анализе крви и урина, провера вакциналног статуса и вакцинације. За све ове прегледе, упуте издаје педијатар код којег се прво одлази, и долази након свих урађених прегледа. Тада дете добија вакцину.

 Током систематског прегледа проверава се и вакцинални картон деце.

 СЕКРЕТАР ШКОЛЕ

 Душан Шешум, дипл.правник

 У Доњем Милановц

Дана 10.03.2021. године